|  |  |
| --- | --- |
| **Tema:** | **RODIO SE U ŠTALICI (2 sata)** |
| **Razred** | prvi |
| **Odgojno-obrazovni ishodi** | OŠ KV A 1.2. Učenik prepričava odabrane biblijske pripovijesti.  Učenik povezuje vlastita iskustva s iskustvima osoba iz odabranih biblijskih pripovijesti.  OŠ KV B.1.1. U događaju Isusova rođenja u betlehemskoj štalici prepoznaje i izražava radost zbog Isusova rođenja.    OŠ KV B.1.3 Učenik navodi načine kojima ljudi izražavaju svoju vjeru i zahvalnost Bogu |
| **Razrada ishoda** | Učenik će moći:   * prepričati biblijsku pripovijest o Isusovu rođenju * u događaju Isusova rođenja u betlehemskoj štalici prepoznati i izraziti radost zbog Isusova rođenja * u Kristovu rođenju otkrivati Božju blizinu i poruku ljudima. |

|  |  |  |
| --- | --- | --- |
| **Tijek nastavnog sata** | 1. Molitveni početak:*1-2 min* 2. Motivacija:4-*6min* 3. Najava teme: *1-2 min* 4. Prvi susret s tekstom:*5-8 min* 5. Emocionalno-intelektualna stanka: *do pola min.* 6. Izražavanje prvih dojmova:*2min* 7. Interpretacija u užem smislu:*10 min* 8. Sinteza s aktualizacijom :*10 min* 9. Vrednovanje:*2-3 min* 10. Molitveni završetak:*2min* | |
| **Opis svih aktivnosti (što rade učenici, a što učitelj/nastavnik)** |  | |
| AKTIVNOSTI-NASTAVNIK | | AKTIVNOSTI ZA UČENIKE |
| UVODNI DIO    Vjeroučitelj poziva učenike na molitvu.     1. MOLITVENI POČETAK: *2min*   -molitva :Zdravo Marijo     1. MOTIVACIJA :4 min   Razgovor o molitvi i ponavljanje gradiva prethodnog sata o navještaju  Vjeroučiteljica pita učenike,:  Koju smo molitvu molili? Tko se spominje u molitvi? Što je anđeo rekao Mariji ?....(učenicima pokazujem sliku kao pomoć)  3. NAJAVA TEME:*1-2 min*    Vjeroučitelj govori:  Znamo li što se dogodilo nakon što je anđeo otišao? Idemo zajedno saznati uz pomoć dobro nam znane knjige –Biblije (*pokazujem Dječju Bibliju)*  … *(Naslonite se i pažljivo gledajte i slušajte)* | | *Na početku sata djeca stanu u krug oko adventskog vjenčića koji je na klupi u sredini učionice držeći se za ruke mole „Zdravo Marijo.*  *Nakon molitve djeca se vraćaju na svoja mjesta.*        *Učenici potaknuti molitvom i slikom navještaja odgovaraju na pitanje vjeroučiteljice*                *Učenici usmeno odgovaraju na moja pitanja* |

|  |  |
| --- | --- |
| SREDIŠNJI DIO     1. PRVI SUSRET S TEKSTOM:*5-8min*     Vjeroučiteljica priča priču pomoću prezentacije  *U ona davna vremena bio je car August koji je želio znati koliko ljudi ima u njegovom carstvu i zato je naredio popis stanovništva.*    *Sjećate li se u kojem su gradu živjeli Marija i Josip? Da bio je to grad Nazaret, a sada su morali krenuti u Betlehem.*  *Bio je to dalek i težak put jer je Marija bila trudna…Nakon mnogo napornih dana konačno su stigli*    *Ali grad je već bio prepun ljudi i u gradu više nije bilo mjesta gdje bi prespavali. Kucali su na mnoga vrata no nitko ih nije mogao primiti.*    *Na kraju pronašli su štalicu, barem su bili na sigurnom i toplom...Došlo je vrijeme da Marija rodi.*    *I Marija je rodila Sina svoga, povila ga je i položila u jasle .*    *A u tom su kraju pastiri čuvali ovce, najednom su ugledali neobičnu svjetlost i prestrašili su se.*    *Ugledali su anđela koji im je rekao:“Ne bojte se!Javljam vam radosnu vijest.“**Danas se u gradu Betlehemu rodio  Spasitelj!*    *I evo vam znaka. Naći ćete naći ćete novorođenče povijeno gdje leži u jaslama.*    *Kad je anđeo otišao pastiri su krenuli prema Betlehemu .Pronašli su novorođenče …i silno su se razveselili jer je Bog poslao Spasitelja kao što je obećao.*    *Nakon što su vidjeli Isusa pastiri su svima radosno pričali o rođenju Spasitelja…*     1. EMOCIONALNO-INTELEKTUALNA   STANKA: *do pola minute*     1. IZRAŽAVANJE DOŽIVLJAJA: *do 2 min*   Vjeroučiteljica pita učenike:  Što vam se u priči svidjelo?  Vjeroučiteljica zapisuje naslov na ploču, a učenici u bilježnice:      7.INTERPRETACIJA U UŽEM SMISLU:*10 min*  Vjeroučiteljica nastavlja na njihovo izražavanje i razgovara s učenicima uz pomoć slike tako što im postavlja pitanja:    *Tko se smjestio u štalici ?*  *Tko je prvi saznao radosnu vijest o Spasiteljevom rođenju?*  *Tko je pastirima tu vijest rekao?*  *Što su učinili pastiri nakon što je anđeo otišao?*  *Što su pastiri napravili nakon što su otišli od Isusa?*  Vjeroučiteljica čita ili poziva jednog učenika ako ima čitača u razredu ,a zatim svi zajedno „čitaju“ kako bi bolje upamtili. | *Učenici slušaju i gledaju*                                                *Učenici usmeno odgovaraju na pitanje*                    *Učenici odgovaraju na pitanje.*  *Učenici zapisuju naslov u bilježnice*                      *Učenici usmeno odgovaraju na pitanja i promatraju sliku*  *Zajedno čitamo.* |

|  |  |
| --- | --- |
| ZAVRŠNI DIO:    8. SINTEZA S AKTUALIZACIJOM:*10min*  Vjeroučiteljica govori:  Prisjetimo se što su pastiri učinili, zajedno pročitajmo rečenice:/*rečenice prikazuje na pametnoj ploči-jednu po jednu/*  PASTIRI VJERUJU  PASTIRI ODLAZE POKLONITI SE ISUSU.  PASTIRI DARUJU  PASTIRI SE RADUJU.    Vjeroučiteljica pita učenike:    Što misliš, jesu li pastiri bili sretni kad su se vratili svojim stadima? Zašto?  Pastiri su svima radosno pričali o događaju- možete li to i vi? Evo vam male pomoći u obliku igre<http://bit.ly/BOŽIĆ>  - složite slike pravilnim redom, a zatim svima (i kod kuće )ispričajte što ste danas naučili.  Vjeroučitelj govori:  Dan kada se Isus rodio slavimo na **Božić**. Božić je Isusov rođendan. Kako vi čestitate jedni drugima rođendan? Kako ćemo Isusu čestitati rođendan?  Odigrajte sljedeću igru koja će vam pomoći u odabiru darova za malog Isusa.  <https://learningapps.org/view7975270> | *Učenici slušaju i čitaju rečenice s ploče*                        *Učenici usmeno odgovaraju na pitanja*              *Učenici izvršavaju zadatak* |
| 9.VREDNOVANJE:*3min*  Vjeroučitelj pita učenike:  Vrednovanje naučenog:   1. U kojem gradu se rodio Isus? 2. Tko je prvi došao k malom Isusu? 3. Što ti možeš darovati Isusu?     11.MOLITVENI ZAVRŠETAK:  Vjeroučitelj pita učenike:*1-2min*  Na koji način možemo Bogu reći hvala što nam je darovao Spasitelja? Već smo rekli da kada pjevamo također molimo ,danas smo se s pastirima radovali pa zapjevajmo :“Radujte se narodi“ | Učenici usmeno odgovaraju          *Učenici odgovaraju : (molitvom).*    *Učenici pjevaju pjesmu koju su naučili na satu Glazbene kulture.*      *Prilikom izlaska iz učionice učenici dodirivanjem smiješka na zidu pokraj vrata pokazuju kako su se osjećali na satu* |

|  |  |
| --- | --- |
| Poveznice na više odgojno obrazovnih ishoda različitih predmeta ili očekivanja međupredmetnih tema | Hrvatski jezik  OŠ HJ A 1.1 Učenik razgovara i govori u skladu s jezičnim razvojem izražavajući svoje potrebe, misli i osjećaje.  OŠ HJ A 1.2 Učenik sluša jednostavne tekstove, točno izgovara glasove, riječi i rečenice na temelju slušanoga teksta.  OŠ HJ B 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.    Likovna kultura:  OŠ LK A.1.1. Učenik prepoznaje umjetnost kao način komunikacije I odgovara na različite poticaje likovnim Izražavanjem.  OŠ LK C.1.2. Učenik povezuje neki aspekt umjetničkog djela s iskustvima iz svakodnevnog života te društvenim kontekstom.    Međupredmetna tema: Učiti kako učiti  Glazbena kultura  OŠ GK B 1.1. Učenik sudjeluje u zajedničkoj izvedbi glazbe.    Međupredmetna tema: Uporaba informacijske i komunikacijske tehnologije: |

|  |  |
| --- | --- |
|  | **ikt A.2.2.** Učenik se samostalno koristi njemu poznatim uređajima i programima. |
| Aktivnost u kojima je vidljiva interdisciplinarnost | Čitanje i interpretacija teksta = hrvatski jezik  Pjevanje pjesme=glazbena kultura  Korištenje informacijske tehnologije = informatika |

|  |  |
| --- | --- |
| Aktivnosti za motiviranje i rad s darovitim učenicima | Učenike potaknuti da izrade jaslice za predstojeću školsku izložbu ili da nacrtaju strip ili da istraže kako su njihovi bake i djedovi slavili Božić |